CELEX: 32016R0874
Language: sk
Date: 2016-06-01 00:00:00
Title: Vykonávacie nariadenie Komisie (EÚ) 2016/874 z 1. júna 2016, ktorým sa mení vykonávacie nariadenie (EÚ) 2015/943 o núdzových opatreniach, ktorými sa pozastavuje dovoz sušenej fazule z Nigérie (Text s významom pre EHP)

2.6.2016   
            
            
               SK
            
            
               Úradný vestník Európskej únie
            
            
               L 145/18
            
         VYKONÁVACIE NARIADENIE KOMISIE (EÚ) 2016/874
   z 1. júna 2016,
   ktorým sa mení vykonávacie nariadenie (EÚ) 2015/943 o núdzových opatreniach, ktorými sa pozastavuje dovoz sušenej fazule z Nigérie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1,
   keďže:
   
               (1)
            
            
               V nariadení (ES) č. 178/2002 sa stanovujú všeobecné zásady, ktoré sa vzťahujú na potraviny vo všeobecnosti, a najmä na bezpečnosť potravín, a to na úrovni Únie a na vnútroštátnej úrovni. Stanovujú sa v ňom mimoriadne opatrenia, ktoré má Komisia prijať, ak existuje dôkaz, že potraviny dovezené z tretej krajiny pravdepodobne predstavujú závažné riziko pre ľudské zdravie.
            
         
               (2)
            
            
               Vykonávacie nariadenie Komisie (EÚ) 2015/943 (2) zakazuje dovážať z Nigérie sušenú fazuľu zaradenú pod číselným znakom KN 0713 39 00 pre vysoký počet prípadov kontaminácie nepovolenou účinnou látkou dichlórvos na úrovniach, ktoré výrazne prevyšovali akútnu referenčnú dávku predbežne stanovenú Európskym úradom pre bezpečnosť potravín. Kým Nigéria prijme vhodné opatrenia riadenia rizík, zákaz má platiť do 30. júna 2016.
            
         
               (3)
            
            
               Po zavedení spomenutého zákazu dovozu boli do systému rýchleho varovania pre potraviny a krmivá nahlásené informácie o tom, že látkou dichlórvos je kontaminovaná aj sušená fazuľa z Nigérie zaradená pod číselnými znakmi KN 0713 35 00 a 0713 90 00. Rozsah platného zákazu by sa teda mal rozšíriť aj na tieto dve skupiny.
            
         
               (4)
            
            
               Vzhľadom na trvalú prítomnosť látky dichlórvos v sušenej fazuli dovážanej z Nigérie a na aktuálny stav vykonávania nigérijského akčného plánu integrovanej ochrany proti škodcom nemožno predpokladať, že by sa v blízkej budúcnosti podarilo dosiahnuť súlad s požiadavkami potravinového práva v oblasti zvyškov pesticídov.
            
         
               (5)
            
            
               Platnosť zákazu dovozu by sa preto mala predĺžiť o ďalšie tri roky, aby Nigéria mohla prijať primerané opatrenia na zníženie rizík a poskytnúť potrebné záruky.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Jediný článok
   Vykonávacie nariadenie (EÚ) 2015/943 sa mení takto:
   
               1.
            
            
               Článok 1 sa nahrádza takto:
               „Článok 1
               Toto nariadenie sa uplatňuje na všetku sušenú fazuľu pochádzajúcu z Nigérie zaradenú pod číselnými znakmi 0713 35 00, 0713 39 00 a 0713 90 00.“
            
         
               2.
            
            
               Článok 5 sa nahrádza takto:
               „Článok 5
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
               Uplatňuje sa do 30. júna 2019.“
            
         
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. júna 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 31, 1.2.2002, s. 1.
   
      (2)  Vykonávacie nariadenie Komisie (EÚ) 2015/943 z 18. júna 2015 o núdzových opatreniach, ktorými sa pozastavuje dovoz sušenej fazule z Nigérie, a o zmene prílohy I k nariadeniu (ES) č. 669/2009 (Ú. v. EÚ L 154, 19.6.2015, s. 8).